VÉSE KÖZSÉGI ÖNKORMÁNYZAT

KÉPVISELŐ-TESTÜLETÉNEK

20/2008. (XII.8.) számú 

r e n d e l e t e

az egészségügyi alapellátások körzeteiről 

Vése Község Önkormányzata Képviselő-testülete a helyi önkormányzatokról szóló többször módosított 1990. évi LXV. törvény 16. §-ának (1) bekezdésében, valamint az egészségügyről szóló 1997. évi CLIV. törvény 152. § (2) bekezdésében, és a területi védőnői ellátásról szóló 49/2004. (V. 21.) ESZCSM rendelet 2. § (3) bekezdésében kapott felhatalmazás alapján a következő rendeletet alkotja:

I.

A rendelet hatálya, értelmező rendelkezések

1. §.

A rendelet hatálya Vése Község közigazgatási területén kiterjed azon háziorvosi (vegyes) és fogorvosi egészségügyi szolgáltatást nyújtókra, akik Vése Község Önkormányzatával területi ellátási megállapodást kötöttek, valamint a területi védőnői ellátást, és az iskola-egészségügyi ellátást nyújtó egészségügyi szolgáltatóra, és az e rendeletben meghatározott egészségügyi alapellátást igénybe vevőkre. 

2. §

E rendelet alkalmazásában:

(1) „Önálló orvosi tevékenység: A területi ellátási kötelezettség körében az egészségügyről szóló 1997. évi CLIV. törvény szerint a háziorvos, a házi gyermekorvos, a fogorvos (a továbbiakban együtt háziorvos) által nyújtott egészségügyi ellátás.” (2000. évi II. törvény 1. § (2). bek. a) pont) 

(2) „Orvos: A külön jogszabály szerint vezetett alap- és működési nyilvántartásban szereplő orvosi, fogorvosi szakképesítéssel rendelkező személy.” (2000. évi II. törvény 1. § (2) bek.  b) pont)

(3) „Működtetési jog: A Magyar Orvosi Kamara által az (1) bekezdés szerinti orvos részére adott önálló orvosi tevékenység nyújtására jogosító engedélyben foglalt jog.” (2000. évi II. törvény 1. § (2) bek. c) pont)

(4) Védőnői tevékenység: A területi ellátási kötelezettség körében a területi védőnői ellátásról szóló 49/2004. (V. 21.) ESZCSM rendeletben meghatározottak szerint nyújtott preventív egészségügyi ellátás. 

(5) Védőnő: A külön jogszabály szerint az egészségügyi főiskolai karon védőnői oklevelet szerzett vagy azzal egyenértékűnek elismert oklevéllel rendelkező, és az önkormányzat Egészségügyi Szolgálatánál védőnőként alkalmazásban álló közalkalmazott. (49/2004. (V. 21.) ESZCSM rendelet 2. § (1) bek.)

(6) Iskola-egészségügyi ellátás: az iskola-egészségügyi ellátásról szóló 26/1997. (IX. 3.) NM rendeletben meghatározott ellátás.
II. 

Háziorvosi körzetek

3. §

(1) A működtetési jog alapján végezhető önálló orvosi tevékenység e rendeletben meghatározott háziorvosi körzetben folytatható. 

(2) Vése Község ellátási területén belül egy háziorvosi (vegyes körzet), és egy fogászati körzet működik.

(3) A körzetek beosztását az 1-2. sz. mellékletek tartalmazzák. 

III. 

Háziorvosi ügyelet

4. §

A háziorvosi ügyelet ellátásáról az önkormányzat a Marcali Többcélú Kistérségi Társulás útján gondoskodik.

IV.

Védőnői körzetek

5.§

(1) A védőnő ellátási területe az e rendelet 3. sz. mellékletében meghatározott védőnői körzetekre terjed ki. 

(2) A területi védőnői ellátás három védőnői körzetben történik.

(3) A körzetek beosztását a 3. sz. melléklet tartalmazza. 

V.

Iskola-egészségügyi ellátás

6. §

(1) Az iskola-egészségügyi ellátást a területi védőnő körzetéhez tartozó feladatként végzi. Az iskolaorvos és iskola-fogorvos az önkormányzattal kötött megállapodás szerint vesz részt az iskola-egészségügyi ellátásban.

(2) Az iskola-egészségügyi ellátást az Egészségügyi Szolgálat szervezi az e rendelet 4. sz. mellékletében meghatározott védőnői körzetek területén lévő közoktatási intézmények tekintetében.

VI. 

Záró rendelkezések

7. §

(1) Az egészségügyi alapellátás biztosítására Vése Község Önkormányzata Képviselő-testülete az illetékességi területén kívüli települések önkormányzatai képviselő-testületeivel társulási megállapodást köt. 

(2) A több településre is kiterjedő körzetek esetében a körzet székhelye Nemesdéd. 

(3) Ezen rendelet 2009. január 1-jén lép hatályba. 

(4) E rendelet hatálybalépésével egyidejűleg a Vése Község Önkormányzata Képviselő-testületének háziorvosi körzetekről szóló 8/2002. (XII. 12.) számú rendelete hatályát veszti. 

(5) E rendelet hatálybalépésével egyidejűleg a Vése Község Önkormányzata Képviselő-testületének védőnői körzetekről szóló 20/2004. (XII. 10.) számú rendelete hatályát veszti. 

V é s e, 2008. december 8. 


Bertók László



         Bertók Katalin
polgármester




körjegyző

1. sz. melléklet a 20/2008. (XII. 8.) rendelet  3. § (3) bekezdéséhez

Felnőtt ellátást biztosító háziorvosi körzetek:

I. körzet: Vése község
Zrínyi utca

József Attila utca

Latinka utca

Kossuth utca

Rákóczi utca

Petőfi utca

Szabadság utca

Szabadság tér

Hársfa utca

Táncsics utca

Dózsa utca

Fő utca

2. sz. melléklet a 20/2008. (XII.8.) rendelet  3. § (3) bekezdéséhez

Fogorvosi körzetek:

I. sz. körzet: Böhönye község
 Szenyér község

 Nemeskisfalud község

                     Vése község
 Nemesdéd község
 Varászló község
3. sz. melléklet a 20/2008. (XII.8.) rendelet  5. § (3) bekezdéséhez

A területi védőnői ellátást biztosító körzetek: 

I. körzet:

Nemesdéd község
II. körzet: 


Vése község
Zrínyi utca

József Attila utca

Latinka utca

Kossuth utca

Rákóczi utca

Petőfi utca

Szabadság utca

Szabadság tér

Hársfa utca

Táncsics utca

Dózsa utca

Fő utca

III. körzet: 

Varászló község
4. sz. melléklet a 20/2008. (XII.8.) rendelet  6. § (2) bekezdéséhez

I. körzet:

Vése község

Véssey Mihály Általános Iskola

Véssey Mihály Általános Iskola Vései Óvodája

II. körzet:

Nemesdéd község

Véssey Mihály Általános Iskola Nemesdédi Tagiskolája
Véssey Mihály Általános Iskola Nemesdédi Óvodája
II. körzet:

Véssey Mihály Általános Iskola Varászlói Óvodája

